Document ID: 32006R1128

KOMMISSIONENS FORORDNING (EF) Nr. 1128/2006
af 24. juli 2006
om det afsætningsled, som gennemsnittet af priserne for slagtede svin refererer til
(Kodificeret udgave)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), særlig artikel 4, stk. 6, og
ud fra følgende betragtninger:
(1)
Kommissionens forordning (EØF) nr. 3537/89 af 27. november 1989 om det afsætningsled, som gennemsnittet af priserne for slagtede svin refererer til (2), er blevet ændret væsentligt (3). Forordningen bør af klarheds- og rationaliseringshensyn kodificeres.
(2)
De repræsentative markeder omfatter i de enkelte lande alle de markeder, der er anført i bilag I til Kommissionens forordning (EF) nr. 908/2006 (4).
(3)
Efter forordning (EØF) nr. 2759/75 skal det vejede gennemsnit af priserne for slagtede svin fastsættes på Fællesskabets repræsentative markeder for at bedømme, om markedssituationen berettiger til interventionsforanstaltninger.
(4)
Til bestemmelse af dette gennemsnit af priserne for slagtede svin er det nødvendigt at råde over sammenlignelige priser inden for Fællesskabet. Derfor er det hensigtsmæssigt at referere til én og samme kvalitet af slagtede svin, svarende til den i artikel 4, stk. 1, i forordning (EØF) nr. 2759/75 omhandlede standardkvalitet, og til et nøje fastlagt afsætningsled. Da svinekroppe almindeligvis afsættes i slagterileddet, bør dette afsætningsled lægges til grund.
(5)
Noteringerne for slagtede svin fastlægges i hele Fællesskabet på grundlag af EF-handelsklasseskemaet for svinekroppe som fastsat ved Rådets forordning (EØF) nr. 3220/84 (5), og gennemførelsesbestemmelserne, som fastsat i Kommissionens forordning (EØF) nr. 2967/85 (6).
(6)
Der bør vedtages en forordning, der indeholder alle bestemmelser vedrørende det afsætningsled, som gennemsnittet af priserne for slagtede svin refererer til.
(7)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
1. Den i artikel 4, stk. 2, i forordning (EØF) nr. 2759/75 omhandlede fællesskabsmarkedspris for slagtede svin bestemmes på grundlag af de priser ved levering til slagteri uden moms, der betales leverandørerne af levende svin.
2. De i stk. 1 omhandlede priser omfatter værdien af råt spiseligt og uspiseligt slagteaffald og gælder for 100 kg afkølet svinekrop, der
-
præsenteres efter den i artikel 2, stk. 1, i forordning (EØF) nr. 3220/84 omhandlede referencepræsentation,
og
-
vejes og klassificeres hængende på krog i slagteriet, idet den konstaterede vægt omregnes til den afkølede slagtekrops vægt efter de metoder, der er fastsat i artikel 2 i forordning (EØF) nr. 2967/85.
Artikel 2
1. Markedsprisen for slagtede svin i en medlemsstat svarer til gennemsnittet af de noteringer for slagtede svin, der er blevet konstateret på de i bilag I til forordning (EF) nr. 908/2006 anførte markeder eller prisnoteringscentre i samme medlemsstat.
2. Den i stk. 1 omhandlede pris fastlægges på grundlag af noteringer for slagtekroppe med en vægt på:
-
mindst 60 kg, men under 120 kg af klasse E
-
mindst 120 kg, men under 180 kg af klasse R.
Valget af vægtkategorier og eventuel vægtning overlades til den enkelte medlemsstat; den underretter Kommissionen herom.
Artikel 3
Forordning (EØF) nr. 3537/89 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.
Artikel 4
Denne forordning træder i kraft på tyvende dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 2006.

Labels: 2
17